Papildomo susitarimo Nr. 1

prie 2019 m. gruodžio \_\_ d. sudarytos sutarties Nr. DI-\_\_\_

4 priedas

**PAGALBOS PRIIMANT SPRENDIMUS PASLAUGOS TEIKIMO SUTARTIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data, vieta)

Ši Pagalbos priimant sprendimus paslaugos teikimo sutartis pasirašoma dėl projekto „Nuo globos link galimybių: bendruomeninių paslaugų plėtra“ (toliau – Projektas) įgyvendinimo.

Projekto partneris (*nurodomas partnerio pavadinimas*)\_\_\_\_\_\_\_\_\_\_\_\_\_\_\_\_\_\_\_\_\_ (toliau – Paslaugos teikėjas), esantis adresu \_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_

Ir (*vardas Pavardė*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Paslaugos gavėjas), toliau kartu – Šalys, kiekviena atskirai Šalis, sudaro Projekto Pagalbos priimant sprendimus paslaugos teikimo sutartį (toliau – Sutartis)

1. **Sutarties dalykas**

Paslaugos teikėjas teikia Pagalbos priimant sprendimus paslaugas darbingo amžiaus asmenims su proto ir (arba) psichikos negalia, kuriems nustatyti riboti gebėjimai priimti sprendimus tam tikroje srityje, arba neįgaliesiems iš pertvarkomų globos įstaigų, kuriems sudaryti individualios pagalbos planai ir šiuose planuose numatytas pagalbos priimant sprendimus paslaugos poreikis \_\_\_\_\_\_\_\_\_\_\_\_\_\_\_\_\_\_\_ regione (toliau – Paslauga). Detalus paslaugų aprašymas išdėstytas Pagalbos priimant kasdienius sprendimus paslaugų teikimo apraše (toliau – Aprašas), patalpintame Neįgaliųjų reikalų departamento prie Socialinės apsaugos ir darbo ministerijos interneto svetainėje adresu [http://www.pertvarka.lt](http://www.pertvarka.lt/) skiltyje „Teisinė informacija/Aprašai“. Paslaugos teikėjas Paslaugas teikia remdamasis Partnerystės sutartimi Nr. \_\_\_\_\_\_\_\_\_\_\_\_\_\_\_, įgyvendinant Projektą.

1. **Paslaugos teikėjo teisės ir pareigos**

Paslauga grįsta kliento valia ir norais, teikiant pagalbą, tinkamiausią teisiniam Paslaugos gavėjo veiksnumui įgyvendinti vadovaujantis šiais principais: pasitikėjimu pagrįsta pagalba priimant sprendimus, kiekvieno žmogaus valios pripažinimas, pagalbos tikslingumas, sąsajos su Paslaugos gavėjo gyvenimo aplinkybėmis ir individualizavimas, interesų konflikto vengimo tarp Paslaugos gavėjo ir Paslaugos teikėjo, komunikacijos, kaip pagrindo laisvam ir informuotam sprendimui priimti, svarbos, teisės priimti asmeninius sprendimus nepaneigiamumo, gebėjimų priimti sprendimus vystymo potencialo pripažinimo, rizikos vertinimo proporcingumo.

* 1. Paslaugos teikėjas įsipareigoja užtikrini pagalbininkų priimant sprendimus bazę, bei šiems specialistams keliamus kvalifikacinius reikalavimus ir teikiamų Paslaugų kokybę.
  2. Paslaugos teikėjas įsipareigoja pasiūlyti Paslaugos gavėjui pagalbininką priimant sprendimus, o esant pakankamai parengtų pagalbininkų priimant sprendimus ir Paslaugos gavėjui pageidaujant, suteikti galimybę pasirinkti pagalbininką priimant sprendimus.
  3. Paslaugos teikėjas įsipareigoja sudaryti individualų pagalbos sprendimų priėmimo planą (toliau – Planas), kurį suprasti, jam pritarti ir/ar jį keisti Paslaugos gavėjui padeda pagalbininkas priimant sprendimus. Plane įtvirtinami tikslai, kurių siekia Paslaugos gavėjas, uždaviniai jiems pasiekti ir resursai.
  4. Užtikrindamas Paslaugos kokybę Paslaugos teikėjas:
     1. Organizuoja pagalbininkų priimant sprendimus kvalifikacijos tobulinimą;
     2. Periodiškai vertina Paslaugos gavėjo pasitenkinimą teikiama Paslauga. Paslaugos gavėjui išreiškus nepasitenkinimą pagalbininku priimant sprendimus ar nepasitenkinimą teikiamos Paslaugos kokybe, imasi priemonių trūkumams išsiaiškinti ir pašalinti;
     3. Periodiškai vertina Plano tikslų pasiekimą. Užtikrina, kad nuosekliai pildoma Paslaugos gavėjo byla, aprašomos suteikiamos Paslaugos bei Paslaugos gavėjo priimti sprendimai, žymimos pastabos ir rekomendacijos;
     4. Vykdo supervizijas. Esant poreikiui sudaro galimybę tiek Paslaugos gavėjui, tiek pagalbininkui priimant sprendimus pasitelkti kitų pagalbininkų priimant sprendimus nuomonę ir pagalbą;
  5. Paslaugos teikėjas turi teisę gauti iš Paslaugos gavėjo dokumentus, kurie pagrįstų Paslaugos gavėjo priklausimą tikslinei grupei.
  6. Paslaugos teikėjas turi teisę gauti iš Paslaugos gavėjo informaciją, reikiamą Sutarties ir Projekto įgyvendinimui.
  7. Paslaugos teikėjas turi teisę gauti Paslaugos gavėjo sutikimą teikti jo duomenis (pvz., asmens duomenis, sutarties sąlygas) Projektą įgyvendinančiajai institucijai, ministerijai ir kitoms ES struktūrinių fondų paramos naudojimą kontroliuojančioms institucijoms, jeigu toks sutikimas reikalingas.
  8. Paslaugos teikėjas Paslaugos gavėjo asmens duomenis tvarko Projekto (Nr. 08.4.1-ESFA-V-405-01-0001 „Nuo globos link galimybių: bendruomeninių paslaugų plėtra“ ) vykdymo tikslu ir užtikrina, kad Paslaugos teikėjo vykdomas Paslaugos gavėjo asmens duomenų tvarkymas atitiktų 2006 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p1) bei Lietuvos Respublikos asmens duomenų teisinės apsaugos įstatymo nuostatas.

1. **Paslaugos gavėjo teisės ir pareigos**
   1. Paslaugos gavėjas turi teisę gauti Paslaugas, jeigu jis turi psichikos ir (ar) proto negalią, bei jam nustatyti riboti gebėjimai priimant sprendimus tam tikroje srityje arba Paslaugos gavėjas yra iš pertvarkomos globos įstaigos ir jam sudarytas individualios pagalbos planas ir plane numatyta Paslauga.
   2. Paslaugos gavėjas turi teisę gauti Paslaugą šiose srityse:
      1. Asmens sveikatos;
      2. Socialinio dalyvavimo;
      3. Asmeninių turtinių klausimų;
      4. Asmeninių neturtinių klausimų.
   3. Paslaugos gavėjas turi teisę gauti Paslaugą kai jam padedama:
      1. Suprasti sprendimui priimti reikalingą informaciją atitinkamoje gyvenimo srityje (pasitelkiant lengvai skaitomos ir suprantamos kalbos formatą, argumentuotos ar alternatyvios komunikacijos priemones);
      2. Priimti sprendimą atitinkamoje gyvenimo srityje , grįstą jo valia bei pageidavimais, identifikuojant ir padedant apsvarstyti sprendimo alternatyvas;
      3. Pristatyti poziciją ir/ar sprendimą atitinkamoje gyvenimo srityje tretiesiems asmenims, bei komunikuoti su trečiaisiais asmenimis.
   4. Paslaugos gavėjas įsipareigoja pateikti informaciją, reikiamą Sutarties ir Projekto įgyvendinimui.
   5. Paslaugų gavėjas Paslaugas gauna nemokamai.
2. **Sutarties galiojimas ir nutraukimas**
   1. Sutartis sudaryta dviem egzemplioriais, po kiekvieną Sutarties Šaliai.
   2. Sutartis įsigalioja nuo jos pasirašymo dienos ir galioja kol pasikeičia Paslaugos gavėjo poreikis, bet ne ilgiau kaip 12 mėn. Sutartis su paslaugos gavėju, įvertinus jo poreikius, gali būti pratęsta, bet ne daugiau kaip du kartus ir ne ilgiau kaip 24 mėn. (įvertinant visą bendrą sutarties pratęsimų laikotarpį).
   3. Sutartis gali būti nutraukiama vienašališkai, nustačius, kad Paslauga nebetikslinga, pakitus Paslaugos gavėjo būklei.
   4. Sutartis gali būti papildyta, pakeista, nutraukta prieš terminą įstatymų nustatyta tvarka.
   5. Šalys yra atleidžiamos nuo atsakomybės dėl Sutarties vykdymo kaip numatyta Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
3. **Baigiamosios nuostatos**
   1. Visi pranešimai, dokumentai ir informacija turi būti siunčiami Sutartyje nurodytais rekvizitais.
   2. Šalys privalo nedelsdamos viena kitą informuoti apie savo adreso, telefono ar el. pašto pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.
   3. Bet kokie nesutarimai ar ginčai, kylantys tarp Šalių dėl Sutarties sprendžiami Lietuvos Respublikos teisės aktų nustatyta tvarka.
4. **Šalių sutarties rekvizitai**

|  |  |
| --- | --- |
| **Paslaugų teikėjas**  Pavadinimas  Įmonės kodas  Adresas  Telefono Nr.  El.paštas  (parašas) | **Paslaugų gavėjas**  Vardas, pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gyvenamosios vietos adresas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefono Nr.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |